Årets høst er en rekordhøst - og så for andet år i træk. Rundt om i landet blev der i år høstet 10 millioner tons korn. Det er tre procent mere end sidst år og det gør årets høst til den største siden 2009. Det viser tal fra Danmarks Statistik. Og det er vårbyg, der er skyld i stigningen. I 2014 udgjorde vinterhvede 45 procent af høsten, men i år er det tal faldet til 43 procent. I stedet er vårbyg steget fra 34 til 35 procent, og rug er steget fra 7 til 8 procent. Det samlede areal, hvori der er dyrket korn, er steget med 1 procent, og dette er også en del af forklaringen på den stigende mængde korn. Aldrig nogensinde er der høstet så meget raps, som der blev høstet i 2015. Produktionen er steget 16 procent. I 2014 blev der høstet 709.000 tons raps, men i år er der kommet 821.000 tons raps ind. Stort set alt raps er vinterraps.

Opsummering:
Høsten er i år tre procent større end sidste år, og mængden af høstet raps er større end nogensinde.